SET พลิกปิดลบ 5 จุด นักลงทุนรอตัวเลข “เงินเฟ้อ” สหรัฐคืนนี้
SET พลิกปิดลบ 5 จุด แกว่งในกรอบคล้ายภูมิภาคระหว่างรอลุ้นตัวเลขเงินเฟ้อสหรัฐ แนวโน้มวันพรุ่งนี้หากเงินเฟ้อสหรัฐออกมาใกล้เคียงคาดก็น่าจะทำให้ตลาดแกว่งในกรอบต่อไป หากต่ำกว่าคาดจะหนุนให้ปรับขึ้นไปได้ ให้แนวรับ 1,650 จุด และแนวต้าน 1,670 จุด
SET พลิกปิดลบ 5 จุด แกว่งในกรอบคล้ายภูมิภาคระหว่างรอลุ้นตัวเลขเงินเฟ้อสหรัฐ แนวโน้มวันพรุ่งนี้หากเงินเฟ้อสหรัฐออกมาใกล้เคียงคาดก็น่าจะทำให้ตลาดแกว่งในกรอบต่อไป หากต่ำกว่าคาดจะหนุนให้ปรับขึ้นไปได้ ให้แนวรับ 1,650 จุด และแนวต้าน 1,670 จุด
13 ก.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยวันนี้เคลื่อนไหวอยู่ในกรอบ สอดคล้องกับตลาดหุ้นอื่นในภูมิภาคเอเชียที่เคลื่อนไหวทั้งในแดนบวกและลบในกรอบแคบๆ เนื่องจากนักลงทุนรอติตดามการเปิดเผยตัวเลขเงินเฟ้อเดือน ส.ค.ของสหรัฐคืนนี้ ประกอบกับ SET ปรับขึ้นมาค่อนข้างมากในช่วง 2-3 วันที่ผ่านมาจากคาดการณ์เงินเฟ้อสหรัฐได้ผ่านจุดสูงสุดไปแล้ว
สำหรับแนวโน้มวันพรุ่งนี้หากตัวเลขออกมาใกล้เคียงกับที่ตลาดคาดที่ระดับ 8.1% ก็อาจทำให้ตลาดฯ เคลื่อนไหวในกรอบปรับตัวขึ้นไปได้จำกัด และอาจเห็นแรงเทขายทำกำไรออกมา แต่หากออกมาต่ำกว่าคาดการณ์จะหนุนให้ตลาดฯ ปรับตัวขึ้นไปได้ ขณะเดียวกันหากออกมาสูงกว่าคาดจะกดดันให้ตลาดฯ ปรับตัวลง อย่างไรก็ตาม บล.พาย มองว่าน่าจะออกมาใกล้เคียงกับคาดการณ์ ให้แนวรับไว้ที่ 1,650 จุด และแนวต้าน 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CH มูลค่าการซื้อขาย 3,426.27 ล้านบาท ปิดที่ 4.88 บาท เพิ่มขึ้น 0.74 บาท
DELTA มูลค่าการซื้อขาย 2,362.10 ล้านบาท ปิดที่ 612.00 บาท ลดลง 52.00 บาท
EA มูลค่าการซื้อขาย 2,359.36 ล้านบาท ปิดที่ 90.75 บาท เพิ่มขึ้น 3.00 บาท
ADVANC มูลค่าการซื้อขาย 2,327.62 ล้านบาท ปิดที่ 196.00 บาท เพิ่มขึ้น 4.00 บาท
BANPU มูลค่าการซื้อขาย 2,077.95 ล้านบาท ปิดที่ 14.30 บาท ลดลง 0.10 บาท